**Minecraft Earth** oli Mojangin kehittämä ja Xbox Game Studiosin julkaisema lisätyn todellisuuden hiekkalaatikkopeli. Peli oli spin-off suositusta Minecraft-pelistä. Siitä ilmoitettiin ensimmäisen kerran toukokuussa 2019. Se oli saatavana Androidille, iOS:lle ja iPadOS:lle. Peli oli ilmainen, ja se julkaistiin testivaiheeseen ensimmäisen kerran lokakuussa 2019. 

*Minecraft Earthin* viimeinen päivitys julkaistiin tammikuussa 2021 ja peli suljettiin 30. kesäkuuta 2021.

Pelaaminen
----------

*Minecraftin* tavoin myös *Minecraft Earthissa* pelaaja voi seikkailla maailmassa, kerätä resursseja, valmistaa tavaroita ja rakentaa rakennelmia. Peli käyttää samaa Bedrock-pelimoottoria kuin muut *Minecraft-*versiot. Rakennustilassa pelaajat voivat lisätyssä todellisuudessa rakentaa "rakennuslevyille" yhteistyössä muiden pelaajien kanssa, ja tutkia niitä täysikokoisena leikkitilassa. Sekä rakennustilassa että leikkitilassa rakennuslevyt peitetään reaalimaailmaan lisätyn todellisuuden ja sisäänrakennetun puhelinkameran avulla. Pelaajat voivat kerätä resursseja löytämällä niitä pelin sisäisestä kartasta tai suorittamalla tehtäviä, kuten ratkaisemalla pulmia tai voittamalla virtuaalisessa sijainnissa sijaitsevat viholliset. *Minecraft Earth* ottaa huomioon fyysiset maamerkit, kuten puut ja järvet, joten AR-simulaatiossa on vähemmän ongelmia ja häiriöitä.

*Minecraft Earth* sisältää monenlaisia pelin sisäisiä eläimiä ja vihollisia, jotka ovat muunnelmia *Minecraftissa* esiintyvistä eläimistä. Pelissä on kaksi pelin sisäistä valuuttaa: "rubiinit" ja "minecoinit". Rubiineja voidaan ansaita pelin kautta tai ostaa oikealla rahalla, ja niitä voidaan käyttää ostamaan pelin kulkuun vaikuttavia esineitä, kuten rakennuslevyjä. Minecoineja, joita on kaikissa *Minecraftin* Bedrock-versioissa, voi ostaa vain oikealla rahalla, ja niitä käytetään kosmetiikkatuotteiden, kuten rakennepakkausten ja hahmojen asusteiden ostamiseen.

Kehitys
-------

*Minecraft Earth* käyttää OpenStreetMapin karttatietoja ja se on rakennettu Microsoft Azureen sen lisätyn todellisuuden ominaisuuksien vuoksi. Peli on ilmainen, ja se tukee Android- ja iOS-käyttöjärjestelmiä.

Microsoft Build 2015:n aikana Microsoftin HoloLens- tiimi esitteli lisätyn todellisuuden versoita *Minecraftin* laajennetun todellisuuden version. 8. toukokuuta 2019 julkaistiin teaser-traileri, jossa näkyi mutainen sika. *Minecraft Earth* julkistettiin *Minecraftin* 10-vuotisjuhlapäivänä toukokuussa 2019. Microsoft julkaisi verkkosivun, jossa pelaajat pystyivät rekisteröityä suljettuun beetaversioon, joka julkaistiin vuoden 2019 puolivälissä, ja Microsoft aikoi julkaista pelin vaiheittain. Moninpeliominaisuutta esiteltiin Apple Worldwide Developer Conference -konferenssissa kesäkuussa 2019.

Julkaisu
--------

Suljettu beeta avattiin iOS-käyttöjärjestelmälle 16. heinäkuuta 2019 Seattlessa ja Lontoossa, sitten Tukholmassa, Tokiossa ja Mexico Cityssä seuraavien kahden päivän aikana. Näiden kaupunkien Android-käyttäjät saivat pääsyn suljettuun beetaversioon 30. elokuuta 2019.

*Minecraft Earth* julkaistiin julkiseen Early Access -ohjelmaan ensimmäisen kerran Islannissa ja Uudessa-Seelannissa 17. lokakuuta 2019 ja peliä julkaistiin seuraavien viikkojen aikana muissa maissa, kuten esimerkiksi Yhdysvalloissa marraskuussa.

Tammikuussa 2021 Microsoft ilmoitti lopettavansa tukensa *Minecraft Earthille* vedoten koronaviruspandemiaan. Peli suljettiin 30. kesäkuuta 2021, ja pelaajatiedot poistettiin 1. heinäkuuta 2021.

Vastaanotto
-----------

*Newshub* kuvaili peliä "erittäin kunnianhimoiseksi" (engl. *highly ambigous*).

### Palkinnot

Peli nimitettiin parhaaksi VR/AR-peliksi Game Critics Awards -palkinnossa, ja se voitti Coney Island Dreamland -palkinnon parhaasta AR/VR-pelistä New York Game Awardsissa.

Lähteet
-------

1. 1 2  Warren, Tom: Microsoft’s ambitious Minecraft Earth game is closing down on June 30th *The verge*. Viitattu 16.1.2021. (englanniksi)
2. ↑  Minecraft Earth busts out of the box as a Pokemon Go-inspired mobile AR game *PCWorld*.  17.5.2019. Viitattu 18.3.2020. (englanniksi)
3. ↑  Minecraft Earth FAQs *Home*. Viitattu 7 November 2019. en-US
4. ↑  Devindra Hardawar: 'Minecraft Earth' makes the world your augmented reality playground *Engadget*.  17.5.2019.
5. ↑  Colin Campbell: Minecraft Earth is Microsoft’s wild shot at the next Pokemon Go-style AR blockbuster *Polygon*.  17.5.2019. Viitattu 18.3.2020. (englanniksi)
6. ↑  Tom Warren: Minecraft Earth goes a step beyond Pokémon Go to cover the world in blocks *The Verge*.  17.5.2019. Viitattu 18.3.2020. (englanniksi)
7. ↑  Adi Robertson: HoloLens games are too good for HoloLens *The Verge*.  17.6.2015. Viitattu 18.3.2020. (englanniksi)
8. ↑  Minecraft is getting a new AR version - CBBC Newsround *bbc.co.uk*. Viitattu 18.3.2020. (englanniksi)
9. ↑  Minecraft: AR game Minecraft Earth and Minecon announced on 10th birthday - CBBC Newsround *bbc.co.uk*. Viitattu 18.3.2020. (englanniksi)
10. ↑  Tom Warren: Microsoft demos Minecraft Earth at Apple’s WWDC event *The Verge*.  3.6.2019. Viitattu 18.3.2020. (englanniksi)
11. ↑  Kumparak: Minecraft Earth starts rolling out in beta in Seattle and London. *TechCrunch*. Viitattu 17 July 2019.
12. ↑  Porter: Minecraft Earth Android beta launches in five cities *The Verge*.  30 August 2019. Viitattu 30 August 2019.
13. ↑  Lawler: 'Minecraft Earth' beta is available on Android -- in five cities *Engadget*.  30 August 2019. Viitattu 30 August 2019.
14. ↑  Minecraft Earth Early Access Begins Today With Iceland & New Zealand *Android Headlines*.  17.10.2019. Viitattu 18.3.2020. (englanniksi)
15. ↑  Brandon Killman: Minecraft Earth is available in the US for fans hoping to play the AR game early *CNN*. Viitattu 18.3.2020.
16. ↑  Rutledge: Minecraft Earth: Believe the hype, this is the next big thing *Newshub*.  29 September 2019.  Arkistoitu 25 lokakuu 2020. Viitattu 29 September 2019.
17. ↑  Nunneley: E3 2019 Game Critics Awards – Final Fantasy 7 Remake wins Best of Show *VG247*.  27 June 2019. Viitattu 23 January 2020.
18. ↑  Meitzler: The New York Video Game Awards 2020 Winners Revealed; The Outer Worlds Takes Game of the Year *DualShockers*.  22 January 2020. Viitattu 22 January 2020.

Aiheesta muualla
----------------

* Viralliset verkkosivut (Arkistoitu – Internet Archive)